Karang sebuah tulisan dalam bahasa Betawi yang bernada argumentatif dan panjangnya 1 paragraf.

Ngomongin pahlawan, pasti kagak bakal lepas dari sikapnye nyang berani dan kagak takut ape-ape. Misalnye aje Pangeran Diponegoro nyang emang punye image tegas dan garang pas ngelawan Belande. Sikapnye enih dapet dukungan penuh dari rakyat Indonesie. Die muak bangat ame kelakuan Belande, terutame pas mereka masang patok-patok di atas kuburan leluhurnye. Saking marahnye Pangeran Diponegoro ame rakyatnye, ampe meletus Perang Diponegoro dan jadi sala atu perang ngelawan Belande paling gede di Indonesie. Di bawah kepemimpinan si Pangeran, rakyat besatu dengan semboyan “sadumuk bathuk, sanyari bumi ditohi tekan pati” ato nyang artinye "sejari kepala, sejengkal tanah dibela sampe mati". Sikap kek ginih kudu bangat diajarin ame dipertahanin same anak mude jaman karang, nya ntu pertahanin hak-hak nyang dimilikin.